Η **Dirk Rossmann Ε.Π.Ε.**, κοινώς αναφερόμενη ως **Rossmann** (προφέρεται: [Ρόσμαν]), είναι μια από τις μεγαλύτερες αλυσίδες φαρμακείων στην Ευρώπη, με περίπου 56.200 υπαλλήλους και περισσότερα από 4.000 καταστήματα. Το 2019, η Rossmann είχε κύκλο εργασιών άνω των 10 δισεκατομμυρίων ευρώ στις Γερμανία, Πολωνία, Ουγγαρία, Τσεχία, Τουρκία, Αλβανία, Κοσσυφοπέδιο, Ισραήλ και Ισπανία.

Η εταιρεία ιδρύθηκε το 1972 από τον Ντιρκ Ρόσμαν, με την έδρα της στο Μπούρκβεντελ, κοντά στο Ανόβερο, στη Γερμανία. Η οικογένεια Ρόσμαν κατέχει το 60% της εταιρείας. Ο Όμιλος AS Watson με έδρα το Χονγκ Κονγκ κατέχει το 40%, το οποίο εξαγοράστηκε από την ολλανδική Kruidvat το 2004.

Η ποικιλία προϊόντων περιλαμβάνει έως και 21.700 είδη και μπορεί να ποικίλλει ανάλογα με το μέγεθος του καταστήματος και την τοποθεσία. Εκτός από τα προϊόντα φαρμακείου με έμφαση στο δέρμα, τα μαλλιά, το σώμα, το μωρό και την υγεία, η Rossmann προσφέρει επίσης διαφημιστικά είδη («World of Ideas»), τροφές για κατοικίδια, υπηρεσία φωτογραφιών και μεγάλη ποικιλία από φυσικά τρόφιμα και κρασιά. Υπάρχει επίσης μια σειρά αρωμάτων με περίπου 200 εμπορικές μάρκες. Η Rossmann έχει 29 ιδιωτικές μάρκες με 4.600 προϊόντα (έως το 2019). Το 1997, παρουσιάστηκαν οι πρώτες δικές τις μάρκες Babydream, Facelle, Sunozon και Winston. Οι πιο γνωστές μάρκες της Rossmann είναι η Isana (περιποίηση δέρματος, μαλλιών και σώματος), η Alterra (φυσικά καλλυντικά), η domol (απορρυπαντικά καθαρισμού και πλυντηρίου) και η alouette (χαρτομάντηλα, κ.λπ.).

 Κατάστημα Rossmann στο Βερολίνο, Γερμανία
Το λογότυπο της εταιρείας αποτελείται από το όνομα με κόκκινο χρώμα και το σύμβολο ενός κένταυρου ενσωματωμένο στο γράμμα Ο: ένα μυθικό πλάσμα μισό άλογο και μισό άνθρωπος από την ελληνική μυθολογία, που συμβολικά στέκεται για το «Rossmann» (αγγλικά: «Horse man»). Οι μάρκες της εταιρείας έχουν ένα μικρό σύμβολο κένταυρου πάνω από το όνομα.

 Υποκατάστημα της Rossmann στην Κορυτσά, Αλβανία
Από το 2018, η Rossmann δημοσιεύει μια έκθεση βιωσιμότητας για την ανάπτυξη εταιρικών δραστηριοτήτων προστασίας του κλίματος.

Το 2021, οι πωλήσεις αυξήθηκαν κατά 8,1%, στα 11,1 δισεκατομμύρια ευρώ. Υπάρχουν συνολικά 4.361 καταστήματα Rossmann, 2.231 από τα οποία βρίσκονται στη Γερμανία. Ο τρέχων αριθμός καταστημάτων στο εξωτερικό είναι: Πολωνία (1.580), Ουγγαρία (πάνω από 230), Τσεχία (πάνω από 150), Τουρκία (πάνω από 120), Αλβανία (15), Κοσσυφοπέδιο (6) και Ισπανία (5).

Εικόνες
-------

* Το λογότυπο της εταιρείας σε ένα κατάστημα RossmannΤο λογότυπο της εταιρείας σε ένα κατάστημα Rossmann
* Εσωτερικό ενός καταστήματος RossmannΕσωτερικό ενός καταστήματος Rossmann
* Προϊόν ιδιωτικής ετικέτας "Isana" της RossmannΠροϊόν ιδιωτικής ετικέτας "Isana" της Rossmann
* Μεγάλη αποθήκη της Rossmann στη ΓερμανίαΜεγάλη αποθήκη της Rossmann στη Γερμανία
* Ντιρκ Ρόσμαν, ο ιδρυτής της εταιρείαςΝτιρκ Ρόσμαν, ο ιδρυτής της εταιρείας

Παραπομπές
----------

1. ↑  «Europe: top personal care retailers' store numbers 2019». *Statista* (στα Αγγλικά). Ανακτήθηκε στις 7 Δεκεμβρίου 2020.
2. ↑  «Personal Care Retailers in Europe». *www.retail-index.com*. Ανακτήθηκε στις 7 Δεκεμβρίου 2020.
3. ↑  «Annual report 2019» (PDF).
4. ↑  «Dirk Rossmann». *Forbes*. Ανακτήθηκε στις 9 Ιουνίου 2015.
5. ↑  «Einzelhandel: Hutchison Whampoa steigt bei Drogeriekette Rossmann ein» (στα γερμανικά). *FAZ.NET*. ISSN 0174-4909.. Ανακτήθηκε στις 2022-03-16.
6. ↑  rtr (2004-08-25). «Hutchison kauft 40 Prozent der Drogeriekette Rossmann» (στα γερμανικά). *DIE WELT*.. Ανακτήθηκε στις 2022-03-16.
7. ↑  «Hutchison Whampoa Limited - Media Center > Press Releases». *www.hutchison-whampoa.com*. Ανακτήθηκε στις 16 Μαρτίου 2022.
8. ↑  «ROSSMANN | Unsere Marken».
9. ↑  «Deshalb hat Rossmann so ein ungewöhnliches Logo gewählt». *Business Insider* (στα Γερμανικά). 19 Αυγούστου 2016. Ανακτήθηκε στις 7 Δεκεμβρίου 2020.
10. ↑  «Wusstest du es? Das ist das Geheimnis hinter dem Rossmann-Logo!». *BRIGITTE* (στα Γερμανικά). Ανακτήθηκε στις 7 Δεκεμβρίου 2020.
11. ↑  «Markengeschichte». *ROSSMANN Unternehmen*. Ανακτήθηκε στις 7 Δεκεμβρίου 2020.
12. ↑  «Nachhaltig zum Erfolg | Markant Magazin». *www.markant-magazin.com*. Ανακτήθηκε στις 14 Ιουνίου 2021.
13. ↑  «ROSSMANN-Nachhaltigkeitsbericht». *ROSSMANN-Nachhaltigkeitsbericht*. Ανακτήθηκε στις 14 Ιουνίου 2021.
14. ↑  «ROSSMANN | Geschäftszahlen» (στα Γερμανικά). Ανακτήθηκε στις 31 Ιανουαρίου 2022.
15. ↑  «ROSSMANN | international» (στα Γερμανικά). Ανακτήθηκε στις 31 Ιανουαρίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Rossmann (εταιρεία)** |

* https://www.rossmann.de/de/ Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 139408183
* GND: 10179769-2

 |

 |